39. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 577 της 1/11 Ιουν. 1981 (ΦΕΚ Α΄ 149) Περί Κανονισμού περί κλιμάκων πλοηγών εις τα εμπορικά πλοία. Έχοντες υπ' όψει: 1.Τα άρθρ. 32 παρ. 2 και 36, 41 παρ. 2 του δια του Ν.Δ. 187/1973 κυρωθέντος Κώδικος Δημοσίου Ναυτικού Δικαίου. 2.Την υπ' αριθ. 13.2.1981 γνωμοδότησιν του Συμβουλίου Εμπορικού Ναυτικού. 3.Την υπ' αριθ. 409/1981 γνωμοδότησιν του Συμβουλίου της Επικρατείας, προτάσει του επί της Εμπορικής Ναυτιλίας Υπουργού απεφασίσαμεν: Άρθρον Πρώτον.-Τίθεται εις εφαρμογήν Κανονισμός "περί κλιμάκων πλοηγών εις τα εμπορικά πλοία". ΚΑΝΟΝΙΣΜΟΣ "Περί κλιμάκων πλοηγών εις τα εμπορικά πλοία". Ορισμοί Άρθρ.9.-Πάσα παράβασις των διατάξεων του παρόντος Κανονισμού υπόκειται εις τας υπό του άρθρ. 45 του Κώδικος Δημοσίου Ναυτικού Δικαίου προβλεπομένας κυρώσεις. (Μετά τη σελ 220,99908) Σελ. 220, 99909 Τεύχος 772 – Σελ. 113 Ασφάλεια ανθρώπινης ζωής στη θάλασσα 19.Γ.α.39 Άρθρον Δεύτερον.-1.Από της ενάρξεως ισχύος του παρόντος Κανονισμού καταργείται ο δια του Β.Δ. 742/1962 εγκριθείς Κανονισμός "Περί κλιμάκων δια τους πλοηγούς" (ΦΕΚ 182 Α΄/1962). 2.Η ισχύς του παρόντος Κανονισμού άρχεται: (α)Δια άπαντα τα επιβατηγά και τα φορτηγά άνω των 500 κοχ., τα εκτελούντα διεθνείς πλόας από της δημοσιεύσεως του παρόντος Κανονισμού δια της Εφημερίδος της Κυβερνήσεως. (β)Δια τα φορτηγά κάτω των 500 κοχ. τα εκτελούντα διεθνείς πλόας και άπαντα τα πλοία άνω των 150 κοχ. τα εκτελούντα πλόας μεταξύ Ελληνικών λιμένων, μετά δίμηνον από της δημοσιεύσεως του παρόντος Κανονισμού δια της Εφημερίδος της Κυβερνήσεως. Σελ. 220, 999010 Τεύχος 772 – Σελ. 114 19.Γ.α.39 Ασφάλεια ανθρώπινης ζωής στη θάλασσα Άρθρ.1.-Κατά την εφαρμογήν του παρόντος Κανονισμού: α)Επιβατηγόν πλοίον είναι το πλοίον, το οποίο μεταφέρει πλείονας των 12 επιβατών. β)Φορτηγόν πλοίον είναι παν πλοίον μη επιβατηγόν. Εις την κατηγορίαν των φορτηγών υπάγονται τα δεξαμενόπλοια και τα αλιευτικά. γ)Διεθνής πλους, είναι ο πλους από Χώρα εις την οποίαν εφαρμόζεται η Διεθνής Σύμβασις "περί ασφαλείας της ανθρωπίνης ζωής εν θαλάσση 1974 είς τινα λιμένα εκτός της Χώρας ταύτης ή και αντιστρόφως. δ)Κ.ο.χ., είναι κόροι ολικής χωρητικότητος. ε)Τουριστικόν πλοίον αναψυχής, είναι παν πλοίον ασχολούμενον με την εκτέλεσιν κυκλικών πλόων θαλασσίας περιηγήσεως και αναψυχής μεταφορικής ικανότητος μέχρις 25 επιβατών μη χρησιμοποιούμενον δια εμπορικάς μεταφοράς. στ)Ε.Ε.Π. είναι η εν Πειραιεί εδρεύουσα Επιθεώρησις Εμπορικών Πλοίων. Εφαρμογή Κανονισμού Άρθρ.2.-1.Ο παρών Κανονισμός έχει εφαρμογή: α)Εις άπαντα τα υπό ελληνικήν σημαίαν πλοία τα οποία εκτελούν διεθνείς πλόας εξαιρουμένων των τουριστικών πλοίων αναψυχής. β)Εις άπαντα τα υπό ελληνικήν σημαίαν πλοία ολικής χωρητικότητος μεγαλυτέρας των 150 κ.ο.χ. τα οποία εκτελούν πλόας μεταξύ Ελληνικών λιμένων. γ)Εις υπό ξένην σημαίαν πλοία των ανωτέρω κατηγοριών προσεγγίζοντα εις ελληνικούς λιμένας. 2.Εφ' όσον επί πλοίου τινός τα κατασκευαστικά του χαρακτηριστικά εμποδίζουν την εφαρμογήν οιασδήποτε εκ των διατάξεων του παρόντος Κανονισμού, λαμβάνονται ειδικά μέτρα κατά την χρήσιν της Ε.Ε.Π. εις τρόπον να εξασφαλισθή η ασφαλής αποεπιβίβασις προσώπων επί του πλοίου. 3.Η Ε.Ε.Π. δύναται να εξαιρέση εκ της εφαρμογής των διατάξεων του παρόντος Κανονισμού πλοί ον ή πλοία δια τα οποία κατά την κρίσιν της δεν είναι αναγκαίον λόγω μεγέθους των ή της φύσεως των εκτελουμένων ταξειδίων να εφοδιασθούν με κλίμακα πλοηγού. Γενική Περιγραφή Άρθρ.3.-1.Η κλίμαξ πλοηγού αποτελείται: α)Εξ ενός τεμαχίου (μονοκόμματο) φέροντος δύο πλευρικά σχοινία συγκρατήσεως και βαθμίδας. β)Εξ αντιστηριγμάτων (τραβερσών). γ)Εκ δύο σωσιβίων σχοινίων και ενός σχοινίου ασφαλείας. 2.Η διάταξις της χρήσεως υπό του πλοηγού κλίμακος επιβατών εν συνδυασμώ με την κλίμακα πλοηγού αποτελείται: α)Εκ της ακάμπτου κλίμακος επιβατών. β)Εκ της κλίμακος πλοηγού. 3.Ο μηχανικός ανυψωτήρ πλοηγού αποτελείται: α)Εκ του βαρούλκου. β)Εκ δύο αγομένων. γ)Εκ της ακάμπτου κλίμακος. δ)Εκ της κλίμακος πλοηγού. Κατασκευαστικά στοιχεία κλίμακος πλοηγού. Άρθρ.4.-1.Η χρησιμοποιουμένη κλίμαξ αποτελείται εξ ενός τεμαχίου (μονοκόμματη) και δύναται να φθάνη το ύδωρ εις το σημείον του πλοίου εις το οποίο τοποθετείται. Δια να εξασφαλισθή το τελευταίον δέον όπως διατίθεται επαρκές πλεονάζον μήκος κλίμακος ίνα καλύπτωνται άπασαι αι καταστάσεις φορτώσεως και διαμήκους κλίσεως του πλοίου καθώς και η περίπτωσις εγκαρσίας κλίσεως προς την αντίθετον πλευράν μέχρι 15 ο  μοιρών. 2.Αι βαθμίδες της κλίμακος πλοηγού θα είναι: α)Εκ σκληράς ξυλείας ή ετέρου υλικού ισοδυνάμων χαρακτηριστικών, κατασκευασμέναι άνευ όζων (ρόζους) θα διαθέτουν δε κατάλληλον αντιολοσθηρά επιφάνειαν. Αι τέσσαραι χαμηλότεραι βαθμίδαι δύνανται να είναι κατασκευασμέναι εξ ελαστικού επαρκούς αντοχής και σκληρότητος ή εξ άλλου καταλλήλου υλικού ισοδυνάμων χαρακτηριστικών. β)Μήκους κατ' ελάχιστον 480 χιλιοστομέτρων, πλάτους 115 χιλιοστομέτρων και πάχους 25 χιλιοστομέτρων, εξαιρουμένης της τυχόν αντιολισθηράς επιστρώσεως. γ)Τοποθετημέναι ούτως ώστε να απέχουν μεταξύ των εξ ίσου και εις απόστασιν όχι ολιγώτερον των 300 χιλιοστομέτρων και όχι περισσότερον των 380 χιλιοστομέτρων, συγκρατούμεναι κατά τοιούτον τρόπον ώστε να παραμένουν οριζόντιοι. 3.Αι κλίμακες πλοηγού δεν επιτρέπεται να φέρουν βαθμίδας προερχομένας εξ αντικαταστάσεως περισσοτέρας των δύο αι οποίαι συγκρατώνται εις την θέσιν των δια, μεθόδου διαφόρου της (Μετά τη σελ. 220,99906) Σελ. 220,99907 Τεύχος 772 – Σελ. 111 Ασφάλεια ανθρώπινης ζωής στη θάλασσα 19.Γ.α.39 χρησιμοποιηθείσης κατά την αρχικήν κατασκευήν αυτών. Βαθμίδες συγκρατούμεναι κατά τρόπον διάφορον της αρχικής κατασκευής των δέον όπως αντικαθίστανται το ταχύτερον δυνατόν δια βαθμίδων συγκρατουμένων εις την θέσιν των δια μεθόδου χρησιμοποιουμένης κατά την αρχικήν κατασκευήν. Όταν οιαδήποτε βαθμίς προερχομένη εξ αντικαταστάσεως συγκρατείται υπό των πλευρικών σχοινίων δι' εντομών εις τα άκρα της βαθμίδος, αι τοιαύται εντομαί χαράσσονται επί των επιμηκεστέρων πλευρών της βαθμίδος. 4.Τα πλευρικά σχοινία της κλίμακος αποτελούνται από δύο ακάλυπτα τοιαύτα τύπου MANILΑ εις εκάστην πλευράν, περιμέτρου ουχί μικροτέρας των 80 χιλιοστομέτρων. Έκαστον σχοινίον θα είναι συνεχές άνευ κόμβων εις οιονδήποτε σημείον κάτωθεν της ανωτάτης βαθμίδος. Δύο σχοίνινοι χειραγωγοί καλώς στερεωμένοι επί του πλοίου και περιμέτρου όχι μικροτέρας των 65 χιλιοστομέτρων και εν σχοινίον ασφαλείας, διατίθενται έτοιμα προς χρήσιν όταν τούτο απαιτηθή. 5.Αντιστηρίγματα (τραβέρσαι) κατασκευασμένα εκ σκληράς ξυλείας ή ετέρου υλικού ισοδυνάμων χαρακτηριστικών, αποτελούμενα εξ ενός μόνον τεμαχίου και μήκους όχι μικροτέρου των 1,80 μέτρων, προβλέπονται εις τοιαύτα μεταξύ των διαστήματα ώστε να παρεμποδίζεται η συστροφή της κλίμακος. Το κατώτερον αντιστήριγμα συμπίπτει με την πέμπτη βαθμίδα εκ των κάτω και τα διαστήματα μεταξύ οιουδήποτε αντιστηρίγματος και του αμέσως επομένου δεν υπερβαίνουν τας εννέα βαθμίδας. Κατασκευαστικά στοιχεία μηχανικών ανυψωτήρων πλοηγών Άρθρ.5.-1.Μηχανικός ανυψωτήρ, εφ' όσον υφίσταται, και ο βοηθητικός εξαρτισμός αυτού, είναι τύπου εγκεκριμένου υπό της Ε.Ε.Π. Ούτος είναι τοιουτοτρόπως κατασκευασμένος, ώστε να εξασφαλίζεται ότι ο πλοηγός δύναται να επιβιβασθή και να αποβιβασθή κατά τρόπον ασφαλή περιλαμβανομένης και της προσπελάσεως από τον ανυψωτήρα εις το κατάστρωμα και αντιστρόφως. 2.Το φορτίον εργασίας του ανυψωτήρος, υπολογιζομένων των περιθωρίων ασφαλείας ισούται με το βάρος της κλίμακος, των αγομένων και του βάρους του μεγίστου αριθμού των ατόμων τα οποία δύναται να φέρουν, εκάστου ατόμου υπολογιζομένου εις 150 χιλιόγραμμα. 3.Ο ανυψωτήρ είναι εγκατεστημένος εις την πλευράν του πλοίου μακράν εμποδίων και εις περιοχήν εις την οποίαν η πλευρά του πλοίου είναι παράλληλος προς τον διαμήκη άξονα αυτού. 4.Ο μηχανικός ανυψωτήρ αποτελείται εκ των κατωτέρω κυρίων μερών: α)Εκ του βαρούλκου το οποίον δύναται να λειτουργή ηλεκτρικώς ή υδραυλικώς ή δι' αέρος. Σελ. 220,99908 Tεύχος 772 – Σελ. 112 Υφίσταται χειροκίνητος μηχανισμός δια την καθαίρεσιν και την ανύψωσιν εις περίπτωσιν διακοπής της κινητηρίου δυνάμεως, ως επίσης και μηχανισμός πεδήσεως (φρένο) δια την ακινητοποίησιν οσάκις απαιτηθή. β)Εκ δύο χωριστών αγομένων συρματοσχοίνων εξ ευκάμπτου χάλυβος και επαρκούς αντοχής δια την ανάρτησιν των βαρών. γ)Εκ της κλίμακος αποτελουμένης: (ι)Εκ του ακάμπτου άνω μέρους το οποίον φέρει επαρκή αριθμό βαθμίδων για την ασφαλή μετακίνησιν προς και από την άνω πλατφόρμα. Εις το κατώτερο σημείο της κλίμακος και προς την πλευράν του πλοίου τοποθετείται τρόχιλος (καρούλι) εις τρόπον ώστε κατά την ανύψωσιν ή κλίμαξ να κυλίεται ελευθέρως επί της μεταλλικής επιφανείας της πλευράς του πλοίου επί της οποίας εφάπτεται. (ιι)Εκ του κάτω ευκάμπτου μέρους το οποίον αποτελεί τμήμα κλίμακος πλοηγού τοποθετουμένης πολύ πλησίον του κατωτέρου άκρου της ακάμπτου κλίμακος. 5.Κλίμαξ πλοηγού συμμορφουμένη προς τας διατάξεις του παρόντος Κανονισμού φυλάσσεται επί του καταστρώματος πλησίον του ανελκυστήρος και είναι διαθέσιμη προς άμεσον χρήσιν. 19.Γ.α.39 Ασφάλεια ανθρώπινης ζωής στη θάλασσα Χρησιμοποίησις της κλίμακος πλοηγού Άρθρ.6.-1.Η κλίμαξ είναι κατάλληλος δια την εξασφάλισιν δυνατότητος των πλοηγών όπως επιβιβάζωνται και αποβιβάζωνται ασφαλώς. 2.Η κλίμαξ δύναται να χρησιμοποιήται και υπό υπηρεσιακών και ετέρων προσώπων όταν το πλοίον καταπλέει ή αποπλέει έκ τινος λιμένος. 3.Η κλίμαξ όταν πρόκειται να χρησιμοποιηθή ασφαλίζεται εις θέσιν μακράν οιασδήποτε εξαγωγής (εκροής) του πλοίου ως επίσης και μακράν των καμπύλων επιφανειών. 4.Η κλίμαξ τηρείται καθαρά και εις καλήν κατάστασιν και όταν ασφαλίζεται εις την θέσιν χρήσεως εκάστη βαθμίς της εφάπτεται σταθερά εις την πλευράν του πλοίου. 5.Ο πλοηγός δύναται να ανέλθη ασφαλώς και ευκόλως επί του πλοίου, χωρίς να αναρριχηθή περισσότερον των 9 μέτρων. Εις την περίπτωσιν κατά την οποίαν η απόστασις αναρριχήσεως είναι μικροτέρα των 1,5 μέτρων δεν απαιτείται η χρήσις κλίμακος πλοηγού. 6.Υφίστανται μέσα καθιστώντα την κλίμακα πλοηγού ικανή όπως χρησιμοποιήται και εις τας δύο πλευράς του πλοίου. Χρήσις κλίμακος επιβατών υπό πλοηγού Άρθρ.7.-1.Όταν η απόστασις από το επίπεδον της θαλάσσης εις το σημείον εισόδου επί του πλοίου είναι μεγαλυτέρα των 9 μέτρων η πρόσβασις από την κλίμακα πλοηγού εις το πλοίον εξασφαλίζεται εν συνδυασμώ με την κλίμακα επιβιβάσεως επιβατών ή άλλων εξ ίσου ασφαλών και ανέτων μέσων. Εάν υφίσταται μία κλίμαξ επιβατών αύτη είναι δυνατόν να μεταφερθή εις εκατέραν πλευράν του πλοίου. 2.Η κλίμαξ είναι προσανατολισμένη ώστε κατά την επιβίβασιν να οδηγή προς την πρύμνην. Όταν ευρίσκεται εις χρήσιν, το κατώτερο άκρο της κλίμακος εφάπτεται σταθερά στην πλευρά του πλοίου και εις περιοχήν η οποία είναι παράλληλη προς τον διαμήκη άξονα του πλοίου. 3.Η κατωτέρα πλατφόρμα της κλίμακος επιβατών οσάκις χρησιμοποιείται, ευρίσκεται εις οριζοντίαν θέσιν, το σώμα δε της κλίμακος εις ουδεμίαν περίπτωσιν λαμβάνει κλίσιν μεγαλυτέραν των 55 ο  μοιρών. Ενδιάμεσες πλατφόρμες, εάν υπάρχουν, θα είναι αφ' εαυτών οριζοντιούμεναι. Αι βαθμίδαι της κλίμακος επιβατών είναι έτσι σχεδιασμένοι ώστε το πέλμα να στηρίζεται ασφαλώς εις τας λειτουργικάς γωνίας χρήσεως. 5.Η κλίμαξ και αι πλατφόρμαι εξοπλίζωνται εις αμφοτέρας τας πλευράς με στυλίδια και επαρκώς στερεωμένα κιγκλιδώματα, εάν όμως χρησιμοποιούνται σχοινία ως χειραγωγαί τα σχοινία ταύτα είναι τεταμμένα και καταλλήλως στερεωμένα. 6.Η κλίμαξ πλοηγού (PILOT LADDER) είναι τοποθετημένη εις την περίπτωσιν της χρήσεως των  δύο κλιμάκων πολύ πλησίον της κατωτέρας πλατφόρμας της κλίμακος επιβατών (ACCOMMODATION LADER) και το άνω άκρον της κλίμακος πλοηγού εκτείνεται τουλάχιστον δύο μέτρα άνωθεν της κατωτέρας πλατφόρμας. 7.Ο προβλεπόμενος φωτισμός κατά την νύκτα θα καλύπτη επαρκώς ολόκληρο το μήκος της κλίμακος. 8.Εάν εις την κατωτέρω πλατφόρμα έχει τοποθετηθή θύρα ανοιγοκλείουσα αφ' εαυτής, εις τρόπον ώστε να υπάρχη διέλευσις από και προς την κλίμακα πλοηγού, το άνοιγμα δεν είναι μικρότερο των 750 Χ 750 χιλιοστομέτρων. Εις την περίπτωσιν αυτήν η πλατφόρμα φέρει χειραγωγούς ως προβλέπεται εις την παρ. 5 του παρόντος άρθρου. Μέτρα ασφαλούς αποεπιβιβάσεως πλοηγού Άρθρ.8.-1.Υφίστανται μέσα δια την εξασφάλισιν της ασφαλούς και ανέτου προσπελάσεως του πλοηγού επί, εντός και εκτός του πλοίου μεταξύ του ανωτέρου σημείου της κλίμακος πλοηγού ή οιασδήποτε κλίμακος επιβατών ή ετέρας υφισταμένης διατάξεως. Όπου η τοιαύτη διέλευσις πραγματοποιείται δια θυρίδος εισόδου επί των κιγκλιδωμάτων της κουπαστής υφίστανται κατάλληλοι χειρολαβαί. Όπου η τοιαύτη διέλευσις πραγματοποιείται δια κλίμακος κουπαστής, η κλίμαξ αύτη συνδέεται ασφαλώς επί των κιγκλιδωμάτων της κουπαστής ή επί πλατφόρμας και υφίστανται δύο στυλίσκοι ικανοί όπως αποτελέσουν στήριγμα δια των χειρών εις το σημείον εισόδου ή εξόδου εκ του πλοίου και εις απόστασιν μεταξύ των όχι μικροτέρας των 0,70 μέτρων και όχι μεγαλυτέρας των 0,80 μέτρων. Έκαστος στυλίσκος είναι σταθερώς συνδεδεμένος με την κατασκευήν του πλοίου επί ή πλησίον της βάσεως αυτού καθώς και εις τι σημείον υψηλότερον. Έχει διάμετρον όχι μικροτέραν των 40 χιλιοστομέτρων και εκτείνεται υπεράνω της κουπαστής όχι λιγώτερον των 1,20 μέτρων. 2.Κατά την νύκτα υφίσταται φωτισμός τοιούτος ώστε τόσον η κλίμαξ πλοηγού επί της πλευράς του πλοίου όσον και το σημείον επιβιβάσεως του πλοηγού να φωτίζωνται επαρκώς. 3.Έν κυκλικόν σωσίβιον εφοδιασμένον δια αυτομάτου φωτός ως και εν ορμίδιον τηρήται αμέσως διαθέσιμο προς χρήσιν. 4.Δύο σωσίβια σχοινία περιμέτρου όχι μικροτέρας των 65 χιλιοστομέτρων προσδένονται στο πλοίο πλησίον των σημείων ασφαλίσεως της κλίμακος και εν σχοινίον ασφαλείας διατίθενται έτοιμα προς άμεσον χρήσιν. 5.Η ανάρτησις της κλίμακος και η αποεπιβίβασις του πλοηγού παρακολουθούνται υπό υπευθύνου Αξιωματικού του πλοίου. Κυρώσεις 